
Ta obrazec je namenjen pripravi načrta ravnanja z raziskovalnimi podatki (NRRP) za raziskovalne projekte, ki jih (so)financira Javna agencija za znanstvenoraziskovalno in inovacijsko dejavnost Republike Slovenije (ARIS), kot je določeno v 4., 5. in 7. členu Uredbe o izvajanju znanstvenoraziskovalnega dela v skladu z načeli odprte znanosti (Uradni list RS, št. 59/23).
Raziskovalni podatki[footnoteRef:1] so (digitalno berljivi) zapisi o dejstvih (npr. številčni podatki, besedilni, zvočni in slikovni zapisi), pridobljeni z različnimi metodami. Služijo za spoznavanje, preverjanje ali potrditev hipotez ter izpeljavo in predstavitev spoznanj. Predstavljajo osnovno podlago za znanstveno raziskovanje in v okviru znanstvene skupnosti veljajo kot ustrezno sredstvo za preverjanje veljavnosti raziskovalnih spoznanj. [1:  Slovar odprte znanosti, https://terminoloski.slovenscina.eu/termin/39057.  ] 

Ravnanje z raziskovalnimi podatki zajema načrtovanje, zbiranje, shranjevanje, dokumentiranje, varovanje in dolgoročno ohranjanje raziskovalnih podatkov ter omogočanje njihove ponovne uporabe. Pri tem se upoštevajo načela FAIR, ki določajo, da morajo biti podatki najdljivi, dostopni, interoperabilni in (ponovno) uporabljivi. Ključno orodje za sistematično ravnanje z raziskovalnimi podatki je načrt ravnanja z raziskovalnimi podatki, v katerem so opredeljeni postopki upravljanja podatkov skozi celoten življenjski cikel raziskave.
Prosimo vas, da izpolnite obrazec NRRP in ga objavite na spletni strani projekta v šestih mesecih od začetka njegovega izvajanja. Priporočljivo je, da NRRP med izvajanjem raziskovalnega projekta redno pregledujete in po potrebi posodabljate. V primeru sprememb posodobljen NRRP priložite vmesnemu in zaključnemu poročilu o rezultatih raziskovalnega projekta.
Pregled vsebine NRRP:
0. Splošne informacije
1. Povzetek in opis raziskovalnih podatkov
2. Shranjevanje in varnostno kopiranje podatkov 
3. Zagotovitev podatkov na način FAIR prek repozitorijev
4. Etični in pravni vidiki
5. Drugi raziskovalni rezultati
6. Finančna sredstva

Uporabljene kratice:
· IT – informacijska tehnologija
· NRRP – načrta ravnanja z raziskovalnimi podatki
· RO – raziskovalna organizacija
· ZVDAGA – Zakon o varstvu dokumentarnega in arhivskega gradiva ter arhivih
· ZVOP-2 – Zakon o varstvu osebnih podatkov

Navodilo za izpolnjevanje
Obrazec izpolnite tako, da vsebino vnašate v celice v skrajnem desnem stolpcu oz. tam označite eno od ponujenih možnosti. V teh celicah so sedaj v sivi barvi pisave navedeni razlage oz. navodila za vnos ustreznih podatkov in opisov. To pomožno besedilo lahko po vnosu vsebine izbrišete.

	Splošne informacije

	0.1
	Šifra projekta
	J7-70269 

	0.2
	Naziv projekta
	IZROČILA O NARAVI V ZELENEM PREHODU: ŠTUDIJA PRIMERA PRIMORSKEGA NARAVOVERSTVA

	0.3
	Datum začetka in konca projekta
	1.3.2026 - 28.2.2029

	0.4
	Opis projekta z vidika ravnanja z raziskovalnimi podatki
	Glavni cilji raziskovalnega projekta so
a) obravnavati naravoverstvo na Primorskem v kontekstu sodobnih družbenih percepcij in znanstvenih koncepcij o naravi ter nehegemonske epistemologije;
b) raziskati potencial naravoverskih biocentričnih praks za spodbujanje družbenega zelenega prehoda in
c) spodbujati interdisciplinarno in celostno interpretacijo naravoverstva na Primorskem.

Metodologija za obravnavo opredeljenih raziskovalnih vprašanj bo temeljila na analizi primarnih virov ter relevantne znanstvene in strokovne literature. Za proučevanje sodobnih interpretacij in reinterpretacij naravoverstva bodo uporabljene primerjalna analiza, analiza diskurza in vedenjska analiza. Terensko raziskovanje bo potekalo na območju Primorske ter čezmejno v Furlaniji z namenom dokumentiranja in etnografskega preučevanja zadnjih ohranjenih sledi spomina na naravoverstvo.

Eksperimentalni del raziskave, ki se nanaša na manipulacijo z geomagnetno energijo v naravoverski tradiciji, bo osredotočen na sistem tročana. V ta namen bosta dva magnetometra ICM prilagojena za diferencialne meritve na terenu z razvojem avtonomnega napajalnega sistema, naprav za zajem merilnih podatkov ter ustrezne programske opreme za njihovo upravljanje. Za obdelavo izmerjenih podatkov bo razvita računalniška programska oprema za analizo podatkov in pretvorbo signalov v frekvenčno domeno. Na podlagi etnografskih virov bodo izbrane ustrezne naravne lokacije z dokumentiranimi tročani, kjer bodo izvedene eksperimentalne meritve, njihova analiza in interpretacija rezultatov.

V okviru projekta bodo nastali kvalitativni in eksperimentalni raziskovalni podatki. Kvalitativni podatki bodo obsegali terenske zapiske, zvočne posnetke intervjujev in pogovorov (ob pridobljenem soglasju udeležencev), njihove transkripte, fotografsko dokumentacijo, raziskovalne dnevnike ter podatke, pridobljene z analizo primarnih virov ter znanstvene literature. Eksperimentalni podatki bodo obsegali meritve geomagnetnega polja, izvorne merilne podatke, obdelane podatkovne zbirke ter rezultate računalniške analize meritev. Za vse podatke bodo pripravljeni ustrezni metapodatki in spremna dokumentacija, ki bosta omogočala njihovo razumevanje, ponovno uporabo in dolgoročno hrambo.

	Šifra vodje projekta
	14711

	0.6
	Ime in priimek vodje projekta
	Cirila Toplak

	0.7
	Ime in priimek osebe, ki je v RO zadolžena za podporo pri ravnanju z raziskovalnimi podatki
	Tinka Leskovec
Povezava do navodil za ravnanje z raziskovalnimi podatki na Fakulteti za družbene vede: https://repozitorij.uni-lj.si/Dokument.php?id=183800&lang=slv

	0.8
	Ime in priimek odgovorne osebe za ravnanje z raziskovalnimi podatki pri projektu
	Cirila Toplak

	0.9
	Elektronski naslov odgovorne osebe za ravnanje z raziskovalnimi podatki pri projektu
	cirila.toplak@fdv.uni-lj.si

	0.10
	Različica in datum NRRP
	Različica 1.0 (20.7. 2026)

	1
	Povzetek in opis raziskovalnih podatkov

	1.1
	Ali boste pri projektu ponovno uporabili že obstoječe podatke (lastne ali tuje)?
	☒Da
☐Ne
Projekt bo ponovno uporabil obstoječe raziskovalne podatke in gradiva. Osrednji primarni vir predstavlja etnografska zapuščina Pavla Medveščka – Klančarja, ki obsega objavljene knjige, članke, deloma neobjavljeno arhivsko gradivo ter zbirko predmetov. Poleg tega bodo uporabljeni objavljeni primarni etnografski in zgodovinski viri drugih avtorjev ter relevantna sekundarna znanstvena literatura. Ponovno uporabljeni bodo tudi javno dostopni podatki in objavljeni rezultati predhodnih raziskav s področja naravoverstva, kulturne dediščine, etnologije, antropologije, filozofije, politologije in geomagnetizma. Vsi ponovno uporabljeni podatki bodo uporabljeni v skladu z njihovimi licenčnimi pogoji, avtorskimi pravicami in načeli znanstvenega citiranja.

Projekt bo ponovno uporabil tudi raziskovalna gradiva, zbrana v okviru predhodnih raziskav članov projektne skupine (npr. terenske zapiske, identifikacijo raziskovalnih lokacij in drugo dokumentacijo), kadar bo njihova uporaba skladna z danimi soglasji udeležencev ter veljavnimi etičnimi in pravnimi zahtevami.


	1.2
	Katere vrste podatkov boste ustvarili oz. ponovno uporabili in v katerih formatih bodo shranjeni?
	V projektu bodo ponovno uporabljeni in ustvarjeni različni tipi raziskovalnih podatkov:
· besedilni podatki: terenski zapiski, prepisi intervjujev, raziskovalni dnevniki, analitični zapiski ter analize primarnih in sekundarnih virov (DOCX, PDF, TXT);
· zvočni podatki: digitalni posnetki intervjujev in pogovorov z informatorji, kadar bo za snemanje pridobljeno njihovo soglasje (WAV oziroma FLAC za arhivsko hrambo, MP3 za delovne kopije po potrebi);
· slikovni podatki: fotografska dokumentacija terenskega dela, lokacij in predmetov kulturne dediščine (TIFF za arhivsko hrambo, JPEG za delovne kopije);
· eksperimentalni podatki: meritve geomagnetnega polja, izvorni merilni zapisi, obdelane podatkovne zbirke in rezultati frekvenčnih analiz (CSV, TXT);
· prostorski podatki, če bodo nastali v okviru dokumentiranja lokacij tročanov (GeoJSON, GPX ali SHP; javno bodo dostopni le v obsegu, ki ne bo ogrožal varstva občutljive kulturne dediščine);

	1.3
	Kakšna je pričakovana velikost podatkov, ki jih nameravate ustvariti oz. ponovno uporabiti?
	☐0–10 GB 
☒ 10–100 GB 
☐100–1000 GB 
☐ >1000 GB

	2
	Shranjevanje in varnostno kopiranje podatkov

	2.1
	Kje bodo podatki med izvajanjem projekta shranjeni in varnostno kopirani?
	Raziskovalni podatki bodo med izvajanjem projekta primarno shranjeni v okolju Microsoft SharePoint in Onedrive (Microsoft 365) Univerze v Ljubljani, ki zagotavlja varno hrambo podatkov, upravljanje uporabniških pravic, sinhronizacijo ter redno varnostno kopiranje. Za namene projekta je bila že vzpostavljena Sharepoint lokacija ter ustrezne mape za podatke. Delovne kopije podatkov bodo lahko začasno shranjene na službenih računalnikih članov projektne skupine, vendar bodo redno sinhronizirane z institucionalnim okoljem SharePoint in Onedrive.

Podatki, zbrani med terenskim delom (npr. zvočni posnetki, fotografska dokumentacija, terenski zapiski in rezultati eksperimentalnih meritev), bodo po zaključku posameznega terenskega dela preneseni v projektni prostor na SharePointu. Po preverjanju uspešnega prenosa bodo, kadar bo to mogoče, odstranjeni s prenosnih snemalnih oziroma merilnih naprav.

Dostop do raziskovalnih podatkov bo omejen na člane projektne skupine glede na njihove raziskovalne naloge. Podatki, ki vsebujejo osebne podatke udeležencev raziskave ali informacije o občutljivih lokacijah naravoverske kulturne dediščine, bodo dodatno zaščiteni z omejitvijo dostopa in po potrebi šifrirani. Ravnanje s podatki bo skladno z internimi pravili Univerze v Ljubljani, veljavno zakonodajo o varstvu osebnih podatkov (GDPR in ZVOP-2) ter načeli FAIR.

	2.2
	V katerem zaupanja vrednem repozitoriju bodo  objavljeni podatki v skladu z načelom »odprti, kolikor je mogoče, zaprti, kolikor je nujno?


	Raziskovalni podatki, katerih objava ne bo omejena zaradi varstva osebnih podatkov, avtorskih pravic ali varstva občutljive kulturne dediščine, bodo po zaključku projekta predvidoma arhivirani in objavljeni v Arhivu družboslovnih podatkov (ADP) oziroma, če bo glede na vrsto podatkov (v primeru meritev geomagnetnega polja) primerneje, v drugem ustreznem zaupanja vrednem repozitoriju.

	3. 
	Zagotovitev podatkov na način FAIR prek repozitorijev

	3.1
	Ali bodo vsi podatki odprto dostopni, upoštevajoč načelo „odprti, kolikor je mogoče, in zaprti, kolikor je nujno”? Če ne bodo, pojasnite posebnosti glede dostopa.
	☐Da
☒Ne
Objavljeni bodo predvsem anonimizirani podatki, metapodatki, spremljajoča raziskovalna dokumentacija ter druge podatkovne zbirke, za katere bo omogočena ponovna uporaba. Podatki, katerih odprta objava bi lahko ogrozila zasebnost udeležencev raziskave, razkrila občutljive lokacije naravoverske kulturne dediščine ali posegla v avtorske oziroma druge pravice, ne bodo javno dostopni oziroma bo njihov dostop omejen skladno z načelom odprti, kolikor je mogoče, zaprti, kolikor je nujno.

	3.2
	Kako boste omogočili uporabljivost vaših raziskovalnih podatkov (metapodatki, ključne besede, programska oprema, licence, drugo)?
	Uporabljivost raziskovalnih podatkov bo zagotovljena z ustrezno dokumentacijo in metapodatki, ki bodo opisovali vsebino, izvor, način zbiranja, metodologijo, čas in kraj nastanka podatkov ter morebitne omejitve njihove uporabe. Podatkovne zbirke bodo opremljene z opisnimi metapodatki in ključnimi besedami, uporabljeni pa bodo odprti oziroma široko uveljavljeni datotečni formati (npr. PDF/A, TXT, CSV, TIFF, WAV), kadar bo to mogoče. Za eksperimentalne podatke bodo pripravljeni tudi opisi merilne opreme, merilnih postopkov, parametrov meritev in postopkov obdelave podatkov. Morebitna programska oprema oziroma skripte, razvite v okviru projekta za obdelavo raziskovalnih podatkov, bodo ustrezno dokumentirane. Za javno dostopne podatke bodo določene ustrezne licence za ponovno uporabo ob upoštevanju etičnih, pravnih in avtorskih omejitev.

	3.3
	Kakšne postopke zagotavljanja kakovosti raziskovalnih podatkov boste uporabili?
	Kakovost raziskovalnih podatkov bo zagotovljena z uporabo standardiziranih postopkov zbiranja, dokumentiranja in obdelave podatkov. Pri terenskem raziskovanju bodo uporabljeni enotni protokoli za izvajanje intervjujev, pripravo terenskih zapiskov in dokumentiranje opazovanj. Prepisi intervjujev bodo preverjeni glede skladnosti z izvirnimi zvočnimi posnetki, kjer bodo ti na voljo.

Eksperimentalni podatki bodo preverjeni glede popolnosti, doslednosti in tehnične pravilnosti. Pred začetkom sistematičnih meritev bodo izvedena testiranja merilne opreme in preverjanje delovanja programske opreme za zajem ter obdelavo podatkov. Vse spremembe podatkovnih zbirk bodo dokumentirane, podatki pa bodo opremljeni z ustreznimi metapodatki in raziskovalno dokumentacijo, ki bo omogočala njihovo pravilno interpretacijo in ponovno uporabo.

	4.
	Etični in pravni vidiki

	4.1
	Ali boste med izvajanjem projekta obdelovali, hranili, ustvarili ali ponovno uporabili občutljive osebne podatke oziroma posebne vrste osebnih podatkov?

	☒ Da
☐ Ne
Projekt vključuje terensko etnografsko raziskovanje, v okviru katerega bodo izvedeni intervjuji z informatorji. Pri tem lahko nastanejo osebni podatki, v posameznih primerih pa tudi posebne vrste osebnih podatkov, zlasti podatki, ki bi lahko razkrivali verska ali filozofska prepričanja posameznikov. Takšni podatki bodo obdelovani le v obsegu, ki je nujen za izvedbo raziskave, na podlagi ustrezne pravne podlage in informiranega soglasja udeležencev, zaščiteni pa bodo z organizacijskimi in tehničnimi ukrepi ter anonimizirani, kadar bo to mogoče.

	4.2
	Kako bo med raziskavo poskrbljeno za varnost podatkov in zaščito občutljivih podatkov?
	Podatki bodo med izvajanjem projekta shranjeni v institucionalnem okolju Microsoft SharePoint (Microsoft 365) Univerze v Ljubljani, dostop do njih pa bo omogočen le članom projektne skupine glede na njihove raziskovalne naloge. Med prenosom in hrambo bodo podatki zaščiteni z varnostnimi mehanizmi informacijskega sistema Univerze v Ljubljani ter rednim varnostnim kopiranjem.

Osebni podatki in morebitne posebne vrste osebnih podatkov bodo obdelovani le v obsegu, ki je nujen za izvedbo raziskave, skladno z Uredbo (EU) 2016/679 (GDPR), Zakonom o varstvu osebnih podatkov (ZVOP-2) in internimi pravili Univerze v Ljubljani. Identifikacijski podatki udeležencev bodo, kjer bo to mogoče, ločeni od raziskovalnih podatkov oziroma bodo podatki anonimizirani ali psevdonimizirani. Posebna pozornost bo namenjena varovanju informacij o občutljivih lokacijah naravoverske kulturne dediščine, katerih dostop bo omejen na pooblaščene člane projektne skupine.

	5.
	Drugi raziskovalni rezultati

	5.1
	Ali boste poleg podatkov ustvarili ali ponovno uporabili tudi druge raziskovalne rezultate?
	☐ Da
☒ Ne

	6.
	Finančna sredstva

	6.1
	Kakšni bodo stroški ravnanja s podatki in drugimi rezultati projekta po načelih FAIR in kako bodo kriti?
	Stroški ravnanja z rezultati projekta po načelih FAIR bodo kriti iz projekta. Ustrezna priprava podatkov, pripadajočih metapodatkov, geslovnikov in obrazcev, anonimizacija podatkov ter objava v izbranih podatkovnih repozitorijih bo obsegala predvidoma 30 raziskovalnih ur, ki bodo izvedene v okviru rednega raziskovalnega dela članov projektne skupine. Dodatni stroški ravnanja z raziskovalnimi podatki po načelih FAIR niso predvideni saj bo hramba podatkov bo zagotovljena z uporabo institucionalne infrastrukture Univerze v Ljubljani (Microsoft SharePoint in Onedrive).



Uporabljeni viri:
· Anotirana predloga načrta za ravnanje s raziskovalnimi podatki za projekte Obzorja Evropa. CTK UL. Dostopno na: https://dirrosdata.ctk.uni-lj.si/raziskovalni-podatki/nacrt-ravnanja-z-raziskovalnimi-podatki/.
· Bezjak, Sonja (ur.) (2024). Spoznaj FAIR: Priročnik o odprti znanosti v Sloveniji. Univerza na Primorskem. Dostopno na: https://www.hippocampus.si/ISBN/978-961-293-328-9.pdf.
· Horizon Europe Data management plan template. Dostopno na: https://www.openaire.eu/images/Guides/HORIZON_EUROPE_Data-Management-Plan-Template.pdf.
· NWO Template Data management plan. Dostopno na: https://www.nwo.nl/en/research-data-management.
· Slovar odprte znanosti. Dostopno na: https://terminoloski.slovenscina.eu/slovarji/48/o-slovarju.
· Navodila za ravnanje z raziskovalnimi podatki na Fakulteti za družbene vede. Dostopno na: https://repozitorij.uni-lj.si/Dokument.php?id=183800&lang=slv






								Osnutek obrazca pripravil:
								assist. dr. Luka Zevnik Tomazin,
								član projektne skupine	

